% Linux Installation and Getting Started    -*- TeX -*-
% hats.tex
% Copyright (c) 1993 by Matt Welsh and Lars Wirzenius
%
% This file is freely redistributable, but you must preserve this copyright 
% notice on all copies, and it must be distributed only as part of "Linux 
% Installation and Getting Started". This file's use is covered by
% the copyright for the entire document, in the file "copyright.tex".
%
% Copyright (c) 1998 by Specialized Systems Consultants Inc. 
% <ligs@ssc.com>

\section{Račun \texttt{root}}
%\markboth{Sistemsko upravljanje}{Račun \texttt{root}}

Linux loči med različnimi uporabniki.  Določeno je, kaj lahko storijo
drug drugemu in sistemu.  Dovoljenja datotek so urejena tako, da
običajni uporabniki ne morejo brisati ali spreminjati datotek v
imenikih, kot so \texttt{/bin} in \texttt{/usr/bin}.  Večina
uporabnikov ščiti svoje lastne datoteke z ustreznimi dovoljenji, da
drugi uporabniki ne morejo dostopati do njih ali jih spreminjati.
(Nezaželeno je, da bi lahko kdorkoli bral tuja ljubezenska pisma.)
Vsakemu uporabniku je dan \textbf{račun}, ki vključuje uporabniško ime
in domači imenik.  Poleg tega obstajajo posebni, sistemsko definirani
računi, ki imajo posebne privilegije.  Najpomembnejši od teh je
\textbf{korenski račun}, ki ga uporablja upravitelj sistema.  Po
dogovoru je sistemski upravitelj uporabnik, imenovan \texttt{root}.

Za uporabnika \texttt{root} ni omejitev.  Lahko bere, spreminja ali
pobriše katerokoli datoteko na sistemu, spreminja dovoljenja in
lastništvo katerekoli datoteke in poganja posebne programe, kot so
tisti, ki razdelijo trdi pogon ali ustvarijo datotečne sisteme.
Osnovna zamisel tega je, da se oseba, ki skrbi za sistem, prijavi v
sistem kot \texttt{root} ter izvaja opravila, ki jih ne bi mogla
izvajati kot običajni uporabnik.  Ker lahko \texttt{root} naredi
karkoli, je mogoče narediti napake s katastrofalnimi posledicami.

Če navaden uporabnik nenamenoma poskuša pobrisati vse datoteke v
imeniku \texttt{/etc}, mu sistem tega ne bo dovolil.  Če pa isto
poskusi \texttt{root}, se sistem sploh ne bo pritožil.  Ko uporabljate
sistem Linux kot \texttt{root}, je zelo lahko pokvariti sistem.
Najboljši način za preprečitev nesreč je:

\begin{itemize}
\item Usedite se na svoje roke, preden pritisnete \key{Enter} za
katerikoli ukaz, ki ni obrnljiv.  Če nameravate pravkar počistiti
imenik, preberite celoten ukaz še enkrat in se prepričajte, da je
vnesen pravilno.

\item Za račun \texttt{root} uporabljajte drugačen pozornik.
Datoteki \texttt{.bashrc} ali \texttt{.login} računa \texttt{root} bi
morali nastaviti pozornik ukazne lupine na nekaj drugega, kot je
standardni pozornik.  Mnogo ljudi rezervira znak >>\texttt{\#}<< v
pozorniku za račun \texttt{root} in za vse druge račune uporablja v
pozorniku znak >>\texttt{\$}<<.

\item Prijavite se kot \texttt{root} le, ko je to absolutno potrebno.
Ko ste končali svoje delo kot \texttt{root}, se odjavite.  Manj kot
uporabljate račun \texttt{root}, manj verjetno boste poškodovali
sistem.  Manj verjetno boste zamešali privilegije računa \texttt{root}
s tistimi običajnega uporabnika.
\end{itemize}

Predstavljajte si račun \texttt{root} kot poseben čarovniški klobuk,
ki vam daje ogromno moč, s katero lahko, z zamahom svoje roke, uničite
celotna mesta.  Dobra zamisel je, da ste malce previdni pri tem, kar
počnete s svojimi rokami.  Ker je lahko zamahniti z vašimi rokami na
uničevalen način, kljub čudovitemu občutku ni dobra zamisel, da bi
nosili čarovniški klobuk takrat, ko to ni potrebno.

O odgovornostih sistemskega upravitelja bomo spregovorili podrobneje
od strani~\pageref{sec-manage-users} naprej.
