% Linux Installation and Getting Started    -*- TeX -*-
% install.tex
% Copyright (c) 1992-1994 by Matt Welsh <mdw@metalab.unc.edu>
%
% This file is freely redistributable, but you must preserve this copyright 
% notice on all copies, and it must be distributed only as part of "Linux 
% Installation and Getting Started". This file's use is covered by the 
% copyright for the entire document, in the file "copyright.tex".
%
% Copyright (c) 1998 by Specialized Systems Consultants Inc. 
% <ligs@ssc.com>

\subsection{Težave z namestitvijo programja}
\namedlabel{sec-install-probs-install}

Pravzaprav bi morala iti namestitev programja precej brez težav,
če imate srečo.  Edini problemi, ki jih lahko izkusite, so povezani
s pokvarjenim namestitvenim medijem ali pomanjkanjem prostora na
vaših datotečnih sistemih za Linux.  Tukaj je seznam teh pogostih
problemov.

\begin{itemize}

\index{namestitev!napake medija}
\item \textbf{Sistem med namestitvijo programja poroča o napaki pri branju
(>>\texttt{Read error}<<), manjkajoči datoteki (>>\texttt{file not found}<<)
ali drugih napakah.} 
To nakazuje težave z nastavitvenim medijem.  Če nameščate z diskete,
se zavedajte, da so diskete precej dovzetne do napak medija.
Prepričajte se, da uporabljate povsem nove, na novo
formatirane diskete.  Če imate na vašem disku particijo za MS-DOS,
vam veliko distribucij Linuxa dovoljuje namestitev programja
s trdega diska.  To je najbrž hitrejše in zanesljivejše kot uporaba
disket.

Če uporabljate CD-ROM, preverite, da CD ni opraskan, prašen ali kako
drugače poškodovan.

Vzrok težave je lahko tudi v tem, da je medij nepravilno formatiran.
Veliko distribucij Linuxa potrebuje diskete, formatirane v formatu
za MS-DOS visoke gostote.  (Zagonska disketa je izjema; v večini
primerov ni v formatu za MS-DOS.)  Če vse drugo odpove, si nabavite
nov nabor disket ali jih pripravite (z uporabo novih disket),
če ste sami prenesli programsko opremo.

\item \textbf{Sistem poroča o napakah, kot sta >>\texttt{tar: read error}<<
(\texttt{tar} je javil bralno napako) ali >>\texttt{gzip: not in gzip
format}<< (\texttt{gzip} ne prepozna formata).}  Vzrok te težave so
navadno pokvarjene datoteke na namestitvenem mediju.  Z drugimi
besedami: vaša disketa je lahko brez napak, a podatki na njej so na
nek način pokvarjeni.  Če ste prek FTP-ja prenesli programje za Linux
v tekstovnem namesto v binarnem načinu, so vaše datoteke pokvarjene in
neuporabne.

\item \textbf{Sistem med namestitvijo poroča o napaki polne zasedenosti
naprave (>>\texttt{device full}<<), ali čem podobnem.}
To je jasen znak, da vam je med namestitvijo zmanjkalo prostora.
Vse distribucije Linuxa ne znajo čisto pospraviti nereda; ne morete
pričakovati, da boste prekinili namestitev in vam bo sistem deloval.

Rešitev je navadno v ponovnem ustvarjanju vaših datotečnih sistemov (s
pripomočkom \texttt{mke2fs}), ki pobriše prvotno nameščeno programsko
opremo.  Ponovno lahko poskusite namestiti programje, a tokrat ga
izberite manj.  Sicer boste morda morali začeti povsem od začetka ter
še enkrat premisliti o svojih particijah in velikosti datotečnih
sistemov.

\item \textbf{Sistem med dostopom do trdega diska poroča o napakah,
kot je >>\texttt{read\_intr: 0x10}<<.}  To navadno nakazuje slabe
bloke na vašem disku.  Vendar če dobivate tovrstne napake med uporabo
pripomočka \texttt{mkswap} ali \texttt{mke2fs}, ima sistem morda
težave z dostopom do vašega diska.  To je lahko strojni problem
(glejte stran~\pageref{sec-install-probs-hardware}) ali pa gre za
primer slabo določene geometrije.  Če ste ob zagonu uporabili izbiro
\begin{tscreen}
\emph{hd=\cparam{cilindri},\cparam{glave},\cparam{sektorji}}
\end{tscreen}
za vsilitev zaznave geometrije vašega diska in napačno določili
geometrijo, bi se vam ta problem utegnil pojaviti.  To se lahko zgodi
tudi, če je geometrija vašega diska nepravilno določena v sistemskih
nastavitvah CMOS.

\item \textbf{Sistem poroča o napakah, kot je >>\texttt{file not
found}<< (datoteka ni najdena) ali >>\texttt{permission denied}<<
(dovoljenje zavrnjeno).}  Ta težava se lahko pojavi, če na
namestitvenem mediju manjka katera od potrebnih datotek (glejte
naslednji odstavek) ali če gre za problem z dovoljenji za uporabo
namestitvenega programja.  Na primer, za nekatere distribucije Linuxa
je znano, da vsebujejo hrošče že v samem namestitvenem programju.  Ti
so navadno popravljeni zelo hitro in so precej redki.  Če sumite, da
vaše distribucijsko programje vsebuje hrošče, in ste prepričani, da
niste storili ničesar narobe, se javite vzdrževalcu distribucije s
poročilom o hrošču.

\end{itemize}

Če prejemate ob namestitvi Linuxa druge čudne napake (posebej, če ste
sami prenesli programje), se prepričajte, da ste res dobili vse
potrebne datoteke.  Na primer, nekateri ljudje uporabljajo ukaz za FTP
\begin{tscreen}
ftp> \emph{mget *.*}
\end{tscreen}
ko jemljejo programsko opremo za Linux po FTP-ju.  To bo preneslo
le tiste datoteke, ki v svojih imenih vsebujejo znak >>\texttt{.}<<;
če obstajajo tudi datoteke brez >>\texttt{.}<<, jih boste spregledali.
Pravilni ukaz se v tem primeru glasi
\begin{tscreen}
ftp> \emph{mget *}
\end{tscreen}

Najboljši nasvet, ko gre kaj narobe, je, da ponovno sledite svojim
korakom.  Morda mislite, da ste vse naredili pravilno, v resnici pa
ste nekje na poti pozabili majhen, a pomemben korak.  V veliko
primerih lahko ponovno jemanje in ponovna namestitev programja odpravi
težave.  Ne tolčite z glavo ob zid dlje, kot morate!

Tudi če se Linux nepričakovano obesi med namestitvijo, je lahko
prisoten neke vrste strojni problem.  Glejte
stran~\pageref{sec-install-probs-hardware} za namige.
