% Linux Installation and Getting Started    -*- TeX -*-
% soft-networking.tex
% Copyright (c) 1992-1994 by Matt Welsh <mdw@metalab.unc.edu>
%
% This file is freely redistributable, but you must preserve this copyright 
% notice on all copies, and it must be distributed only as part of "Linux 
% Installation and Getting Started". This file's use is covered by the 
% copyright for the entire document, in the file "copyright.tex".
%
% Copyright (c) 1998 by Specialized Systems Consultants Inc. 
% <ligs@ssc.com>

\subsection{Uvod v vmreževanje}

Bi radi komunicirali s svetom?  Linux podpira dva osnovna omrežna
protokola Unixa: TCP/IP in UUCP.\@  TCP/IP\index{TCP/IP}
(Transmission Control Protocol/Internet Protocol)
je standard vmreževanja, ki omogoča sistemom po vsem svetu
komuniciranje na enotnem omrežju, imenovanem \textbf{Internet}.
Z Linuxom, TCP/IP in povezavo v Internet lahko komunicirate
z uporabniki in stroji z elektronsko pošto, z novičarskimi skupinami
Useneta in s prenosom datotek po FTP.

Večina omrežij za TCP/IP uporablja ethernet za fizičen prenos
po lokalnem omrežju.  Linux podpira mnoge priljubljene kartice
za ethernet in vmesnike za osebne računalnike, vključno z adapterji
pocket in PCMCIA Ethernet.

Ker pa vsi nimajo doma povezave prek etherneta, Linux podpira
tudi protokola \textbf{SLIP} (Serial Line Internet Protocol) in
\textbf{PPP} (Point-to-Point Protocol), ki ponujata dostop do
Interneta z modemom.  Veliko podjetij in univerz ponuja strežnike
za SLIP in PPP.  Pravzaprav lahko tudi vaš Linux postane strežnik
za protokola SLIP ali PPP drugim sistemom, če le imate ethernetno
povezavo in modem.

NFS (Network File System) omogoča vašemu sistemu brezšivno
delitev datotečnih sistemov z drugimi stroji na omrežju.
FTP (File Transfer Protocol) vam omogoča izmenjavo datotek
z drugimi stroji.  \texttt{sendmail} pošilja in sprejema
elektronsko pošto po protokolu SMTP; C-News in INN sta nova
sistema za izmenjavo novičarskih skupin po protokolu NNTP;
in \texttt{telnet}, \texttt{rlogin} in \texttt{rsh} vam
omogočajo prijavo in izvajanje ukazov na drugih strojih omrežja.
Z ukazom \texttt{finger} izveste podatke o drugih uporabnikih
Interneta.

Linux podpira povezovanje z Microsoft Windows s sistemom
Samba\footnote{Glejte \emph{Samba: Integrating UNIX and Windows},
\copyright 1998 Specialized Systems Consultants.} in
povezavo z Macintoshi po protokolih AppleTalk in LocalTalk.
Vključena je tudi podpora Novellovemu protokolu IPX.

Za Linux je dostopen poln razpon poštnih in novičarskih bralnikov,
vključno s programi \texttt{elm}, \texttt{pine}, \texttt{rn},
\texttt{nn}, in \texttt{tin}.  Najsi bo vaš osebni okus tak ali
drugačen, sistem z Linuxom lahko nastavite tako, da pošilja in
sprejema elektronsko pošto in novice po celem svetu.

Sistem ponuja za Unix standarden vmesnik za programiranje vtičnic
(angl.\ socket programming).  Pravzaprav je mogoče vsak program, ki
uporablja TCP/IP, prenesti na Linux.  Tudi strežnik za X v Linuxu
podpira TCP/IP, in aplikacije, ki tečejo na drugih sistemih, lahko
uporabljajo zaslon vašega lokalnega sistema.

V poglavju~\ref{chap-networking} bomo obrazložili namestitev
programja za TCP/IP, vključno s SLIP in PPP.

UUCP (UNIX-to-UNIX Copy) je starejši mehanizem prenosa datotek,
elektronske pošte in elektronskih novic med stroji Unix.  Nekoč so
bili stroji UUCP povezani z modemom prek telefonskih linij, vendar
lahko UUCP prenaša podatke tudi po omrežju TCP/IP.  Če nimate dostopa
do omrežja TCP/IP ali strežnika za SLIP ali PPP, lahko nastavite svoj
sistem za pošiljanje in sprejem datotek in elektronske pošte z uporabo
UUCP.  Glejte poglavje~\ref{chap-networking} za več informacij.
